ThyssenKrupp

Η ThyssenKrupp είναι γερμανικός πολυεθνικός όμιλος εφοδιασμού με έμφαση στη βιομηχανική μηχανική και την παραγωγή χάλυβα. Η εταιρεία εδρεύει στο Ντούισμπουργκ και το Έσση και χωρίζεται σε 670 θυγατρικές παγκοσμίως. Είναι ένας από τους μεγαλύτερους παραγωγούς χάλυβα στον κόσμο και η δέκατη μεγαλύτερη εταιρεία παραγωγής χάλυβα ως προς τα κέρδη για το 2015."The world's largest steel companies in 2015, based on revenue" Statista Η εταιρεία προέκυψε από συγχώνευση της Thyssen AG και της Krupp, ενώ σήμερα εδρεύει στην Έσση. Μεγαλύτεροι μέτοχοι είναι το ίδρυμα Άλφριντ Κρουπ φον Μπόλεν ουντ Χάλμπαχ και η Cevian Capital. Εκτός από τη παραγωγή χάλυβα, η Thyssenkrupp παράγει μηχανές, βιομηχανικά προϊόντα, ανελκυστήρες, τρένα υψηλής ταχύτητας και ναυπηγεί πλοία. Η θυγατρική Thyssenkrupp Marine Systems παράγει φρεγάτες, κορβέτες και υποβρύχια για το ναυτικό της Γερμανίας και άλλων χωρών.

Το 2018, η Thyssenkrupp ανακοίνωσε ότι η εταιρεία θα διαιρεθεί σε δύο νέες εταιρείες, τις thyssenkrupp Industrials και thyssenkrupp Materials. Σύμφωνα με την ανακοίνωση της εταιρείας, η διαίρεση επρόκειτο να ισχύσει από τη 1η Οκτωβρίου 2019, ωστόσο τον Μάιο του 2019 αποκαλύφθηκε ότι η Thyssenkrupp είχε ακυρώσει τα σχέδια για την διάσπαση της εταιρείας. 

Στην Ελλάδα, ο υπουργός Άμυνας Άκης Τσοχατζόπουλος καταδικάστηκε σε φυλάκιση για αποδοχή δωροδοκίας από μια κοινοπραξία στην οποία συμμετείχε η ThyssenKrupp. Επιπλέον, η ThyssenKrupp είναι ύποπτη για διαφθορά σε συμφωνίες που έγιναν στο Ισραήλ, την Τουρκία, τη Νότια Αφρική και επίσης στο Πακιστάν, όπου η συμφωνία δεν ολοκληρώθηκε.Israeli prosecutors announce charges over submarine deal with GermanyBribery scandal on Greek Submarines Project

 Παραπομπές 

Κατηγορία:Επιχειρήσεις της Γερμανίας